'Hun skal følge dansk lov'

Her i bussen blandt de mange nysgerrige blikke sidder Axel Elsborg og Emma Elsborg. De føler sig ikke generet af, at Ayesha Haleem sidder i bussen i sin niqab. Men de mener dog, at hun bør følge den danske lovgivning, nu hvor den fra i dag forbyder tildækningen.

- Jeg synes, det er forkert, at hun ikke tager den af, når loven siger det. Og med den på, kan man jo heller ikke se hendes ansigt og få en fornemmelse af, hvem hun egentlig er, siger Emma Elsborg.

Niqab-kvinderne Du kan følge to niqab-kvinder i deres hverdag i radioprogrammet ”Niqab-kvinderne”. Her fortæller de om, hvordan tildækningsforbuddet vil præge deres liv. Hør Baglandet på P1 ”Niqab-kvinderne”

Og netop sådan har et af argumenterne for at indføre forbuddet lydt. Ligesom det nye forbud skal være et redskab til at bekæmpe en systematisk undertrykkelse af kvinder i nogle miljøer.

Men Ayesha Haleem understreger, at hun ikke bliver tvunget til at bære en niqab. Og hun føler ikke, den begrænser hende i det offentlige rum.